paragraph_text: Nakon izgubljenog rata moć Osmanskog Carstva sve je više slabila. Nadmoć autrijske vojske unijela je dodatnu dozu straha među turske vojnike. Da bi nadoknadila gubitke izazvane Karlovačkim mirom, Osmansko Carstvo je krenulo u novi rat i napalo mletačke posjede. Venecija se za pomoć obratila Habsburškoj Monarhiji. U novom ratu osobito se istaknuo Eugen Savojski sjajnim pobjedama nad Turcima kod Petrovaradina i Beograda. Venecija je uspješno ratovala u Dalmaciji i prodrla je u Bosnu. Te su pobjede prisilile Osmansko Carstvo na potpisivanje mira u Požarevcu.